**Ministru kabineta rīkojuma projekta „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 22.0 versija - Vienotās neatliekamās medicīniskās palīdzības un katastrofu medicīnas vadības informācijas sistēmas attīstība ( 1.kārta))” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta izstrādes nepieciešamība** | | |
| 1. | Pamatojums | 1. Ministru kabineta 2015. gada 17. novembra noteikumu Nr.653 „Darbības programmas „Izaugsme un nodarbinātība” 2.2.1. specifiskā atbalsta mērķa (turpmāk SAM)„Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma „Centralizētu publiskās pārvaldes informācijas un komunikācijas tehnoloģiju (turpmāk – IKT) platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi) 4. punkts un 13.2.apakšpunkts. 2. Deklarācijas par Māra Kučinska vadītā Ministru kabineta iecerēto darbību 35. uzdevums „Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”; rīcības plāna pasākums „Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim Vides un reģionālās attīstības ministrijas ( turpmāk – VARAM) kapacitāti un funkcijas”; 5. darbības rezultāts „Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 Eiropas un reģionālās attīstības fonda ( turpmāk – ERAF) līdzfinansēto projektu iekļaušanos publiskās pārvaldes vienotajā arhitektūrā”. 3. Ministru kabineta 2016.gada 10. februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta rīkojuma projektu „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 22.0 versija - Vienotās neatliekamās medicīniskās palīdzības un katastrofu medicīnas vadības informācijas sistēmas attīstība ( 1.kārta))” tiek apstiprināts un iekļauts informācijas un komunikācijas tehnoloģiju (turpmāk – IKT) mērķarhitektūras 22.0 versijā projekta “Vienotās neatliekamās medicīniskās palīdzības un katastrofu medicīnas vadības informācijas sistēmas attīstība ( 1.kārta)” (turpmāk – projekts) detalizēts apraksts, kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis projekta iekļaušanu IKT mērķarhitektūras kārtējā versijā. Projekts veicina darbības programmas „Izaugsme un nodarbinātība” specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot 5 darbības procesus, izveidojot 1 jaunu e-pakalpojumu.  **Projekta virsmērķis** ir ieviest IKT risinājumus neatliekamās medicīniskās palīdzības ( turpmāk NMP ) uzlabošanai Latvijas iedzīvotājiem dzīvībai un veselībai kritiskās situācijās.  **Projektam ir izvirzīti šādi mērķi**:  1) pilnveidot NMP pamatdarbības procesus un veicināt sadarbspēju ar citām veselības nozares institūcijām.  2)nodrošināt lietotājiem draudzīgu pirmās palīdzības sniegšanas apmācību pakalpojuma pieejamību.  **Risināmas problēmas**:   * nav nodrošināta tehnoloģiska iespēja nodalīt operatīvos datus no neoperatīvajā darbā izmantojamajiem datiem*,* kā rezultātā veidojas sistēmas pārslodze un palēnināta darbība. * nav ieviesta elektroniskā dokumentācija pacienta nodošanai no NMP brigādes un uzņemšanai slimnīcā, kas kavē pacientu hospitalizācijas procesu. * nav ieviests risinājums dispečeru ievadīto kļūdu novēršanai pacienta medicīniskās kartiņas datos, kas nepieciešams, lai novērstu kļūdainu lēmumu pieņemšanas risku turpmākajā pacienta aprūpes procesā. * Nav iespējams elektroniski kontrolēt, analizēt un laicīgi uzlabot NMP brigāžu medicīniskā personāla darba kvalitāti. * nav ieviesta elektroniskā dokumentācija NMP dienesta struktūrvienības Specializētais medicīnas centrs (turpmāk - SMC) specializēto NMP izsaukumu elektroniskai reģistrācijai un apstrādei, kas nodrošinātu pilnībā vienotu visu NMP izsaukumu elektronisku pārvaldību. * NMP dienestam nav izstrādāts vienots risinājums, kas ļautu pārvaldīt, automatizēt un kontrolēt ārējās informācijas plūsmu (piemēram, e-Veselības informācijas plūsma). * nav izveidots integrācijas risinājums ar topošo nozares datu noliktavu, lai nodrošinātu sasaisti ar Veselības ministrijas iniciēto centralizēto veselības nozares datu uzkrāšanas, analīzes un publicēšanas risinājumu. * Pārejot uz pilnībā elektronizētu datu uzkrāšanas apstrādes plūsmu, ievērojami pieaugot izsaukuma apkalpošanā uzkrāto datu un operatīvā procesā apstrādājamās informācijas apjomam, atsevišķu Informācijas sistēmas (turpmāk – IS) lietotāju un lomu darbavietās nepieciešams optimizēt izsaukuma apkalpošanas laikā pieejamo datu attēlošanu un uzlabot informācijas izmantošanu operatīvās vadības procesā, kas kopumā paaugstinātu izsaukuma apkalpošanas efektivitāti un kvalitāti. * Nav nodrošināts elektroniskais pakalpojums par pirmās palīdzības sniegšanas apmācības programmu apguvi, atbilstoši 2012.gada 14.augusta Ministru kabineta noteikumu Nr.557 (prot. Nr.45 14.§) *"Noteikumi par apmācību pirmās palīdzības sniegšanā"* nosacījumiem. * Nepieciešams ekspertu vērtējums par pastāvošajiem NMP dienesta IS darbības drošības riskiem saistībā ar pieaugošu personas identifikāciju un sensitīvas informācijas saturošo datu un informācijas uzkrāšanos.   **Darbības projekta mērķu sasniegšanai:**   1. Uzlabot operatīvo medicīnisko datu aprites ātrumu par pacienta veselības stāvokli NMP izsaukuma laikā precīzāka lēmuma pieņemšanai par nepieciešamo ārstēšanas apjomu; 2. Ieviest risinājumu integrācijai ar veselības nozares datu noliktavu un citām ārējām sistēmām, ieviešot ārējās informācijas plūsmas centralizāciju, pārvaldību un kontroli, lai nodrošinātu papildus medicīnisko datu par pacientu pieejamību no citām veselības nozares institūcijām; 3. Izstrādāt koplietošanas funkcionalitāti elektroniskas dokumentācijas ieviešanai pacienta nodošanai/pieņemšanai no NMP brigādes slimnīcā un veikt pilotieviešanu sadarbībā ar vismaz 3 slimnīcām; 4. Ieviest tehniskos risinājumus neatliekamās medicīnas kvalitātes kontroles kritēriju elektroniskai uzraudzībai un analīzei, un automatizētus risinājumus datu ievades kvalitātes uzlabošanai; 5. Ieviest risinājumu NMP dienesta struktūrvienības - Specializētās medicīnas centra ( turpmāk SMC ) brigāžu elektroniskai pārvaldībai; 6. Pilnveidot Dispečerizācijas risinājuma lietotāju lomas un funkcionalitātes, optimizējot NMP izsaukuma izpildes laikā nepieciešamo medicīnisko datu par pacientu attēlošanu (gan no iekšējās, gan ārējām sistēmām), lai uzlabotu ārstniecības personu pieņemtos lēmumus par optimālāko ārstniecības apjomu pacientam. 7. Izveidot Elektronisko pakalpojumu ”Pirmās palīdzības apmācība” 8. Nodrošināt NMP dienesta Informācijas sistēmas (turpmāk – IS) un datu drošību, veicot NMP dienesta IS drošības auditu un, pamatojoties uz izstrādātajām rekomendācijām, pilnveidot NMP dienesta IS drošības politiku un lietotāju pārvaldību.   **Detalizēts politikas ietekmes novērtējums:**  **Projekta mērķi ir vērsti uz sekojošu būtisku veselības nozares politikas prioritāšu risināšanu:**   1. Latvijas ilgtspējīgas attīstības stratēģija līdz 2030. g., prioritārais ilgtermiņa rīcības virziens – **veselības un sociālo pakalpojumu kvalitāte un pieejamība**; 2. Latvijas Nacionālais attīstības plāns 2014.-2020. gadam, rīcības virziens *“Vesels un darbspējīgs cilvēks”*, rīcības virziena ietvaros veicamais uzdevums – **veselības aprūpes pakalpojumu pieejamības nodrošināšana** *(c)* **uzlabojot neatliekamās medicīniskās palīdzības infrastruktūru.**   **Un uz sekojošu informācijas tehnoloģiju nozares politikas prioritāšu risināšanu:**   1. **Latvijas ilgtspējīgas attīstības stratēģija līdz 2030. gadam** (apstiprināta Saeimā 2010. gada 10. jūnijā), kas paredz elektroniskās pārvaldības attīstību. 2. **Latvijas Nacionālais attīstības plāns 2014.–2020. gadam** (apstiprināts ar 2012. gada 20. decembra Latvijas Republikas Saeimas lēmumu), rīcības virziens *"Pakalpojumu pieejamība līdzvērtīgāku darba iespēju un dzīves apstākļu radīšanai",* [409] nosaka rīcības virziena ietvaros veicamos uzdevumus:[414] Ātras un īpaši ātras datu pārraides tīklu pieejamības nodrošināšana visā Latvijas teritorijā; [415] Digitālā satura un citu produktu veidošana un e-pakalpojumu attīstība, paplašinot pakalpojumu pieejamības un izmantošanas iespējas ekonomiskajā darbībā, kā arī iedzīvotāju e-prasmju pilnveide. 3. **Latvijas kiberdrošības stratēģija 2014–2018 (**Ministru kabineta 2014. gada 21. janvāra rīkojums Nr. 40). nosaka stratēģiskās prioritātes kiberdrošības politikas veidošanā, un tālākā darba organizēšanai tiek izstrādāts atbilstošs rīcības plāns. Pamatnostādnes izstrādātas kopskatā ar starptautisko organizāciju, jo īpaši ES un NATO, dokumentiem kiberdrošības jomā, kā arī saskaņā ar Nacionālās drošības koncepcijā un Valsts aizsardzības koncepcijā noteiktajiem pasākumiem.   Projekta 1.mērķis - *Pilnveidot NMP pamatdarbības procesus un veicināt sadarbspēju ar citām veselības nozares institūcijām* ir atbilstošs SAM pasākuma mērķim – *nodrošināt publiskā sektora darbības efektivitāti, caurskatāmību un sadarbspēju nacionālā un Eiropas Savienības mērogā, nodrošināt valsts informācijas sistēmās esošo datu izmantošanu citās valsts un pašvaldību iestādēs, kā arī radīt priekšnosacījumus publiskās pārvaldes rīcībā esošās informācijas izmantošanai ārpus publiskā sektora, piemēram, analīzes mērķiem*  2.mērķa - Nodrošināt lietotājiem draudzīgu pirmās palīdzības sniegšanas apmācību pakalpojuma pieejamību sasniegšanai realizētā elektroniskā pakalpojuma izveide “Pirmās palīdzības apmācība” tieši veicinās **efektīvāku publiskā sektora darbību, caurskatāmību un starpnozaru sadarbspēju,** jo pirmās palīdzības apmācību **mērķa grupa ir jebkurš Latvijas uzņēmums, organizācija vai institūcija** neatkarīgi no īpašuma formas, kad darba devējs kā juridiska persona piesaka savus darbiniekus pirmās palīdzības apmācībai darba drošības pilnveidošanai, **vai jebkurš Latvijas iedzīvotājs** kā privāta persona, izvēlas apgūt vai atkārtot pirmās palīdzības prasmes. Apmācīt tiesīgajam institūcijām (komersantiem) būs iespēja izvietot informāciju par kursu piedāvājumu, komplektēt apmācāmo grupas.  **Valsts informācijas sistēmā “***Vienotā neatliekamās medicīniskās palīdzības un katastrofu medicīnas vadības informācijas sistēma “* **esošo datu par iedzīvotāju NMP izsaukumiem izmantošana citās valsts un pašvaldību iestādēs, kā arī priekšnosacījumi minētās informācijas izmantošanai ārpus publiskā sektora, piemēram, analīzes mērķiem, ir nodrošināta** 2009.-2015. g. realizētajāprojektā *‘’Vienotās neatliekamās medicīniskās palīdzības un katastrofu medicīnas vadības informācijas sistēmas un dispečeru centru izveide,*’’ Nr.3DP/3.1.5.2.0/09/IPIA/VSMTVA/001 izstrādājot integrācijas risinājumu ar Vienotās veselības nozares elektroniskās informācijas sistēmu, NMP izsaukumu informācijas nodošanai uz pacienta elektroniskās veselības karti un pacientu datu saņemšanai no pacienta elektroniskās veselības kartes. Elektroniskajā veselības kartē ievietoto datu par pacientu izmantošana paredzēta visām veselības nozares ārstniecības personām neatkarīgi no darba devēja institūcijas īpašuma formas.  **Projekta lietderības pamatojums**  Realizējot projektā plānotās darbības, tiks pilnveidoti NMP dienesta pamatdarbības procesi, izstrādājot un ieviešot tehnoloģiskos risinājumus, kas veicinās NMP dienesta informācijas sistēmas darbības efektivitāti – palielinot gan sistēmā ievadītās informācijas kvalitāti, gan informācijas aprites ātrumu. NMP izsaukumu operatīvo datu aprites uzlabojumi nodrošinās operatīvās vadības informācijas aprites atdalīšanu no uzkrātajiem datiem un to apstrādes, līdz ar to operatīvās sistēmas veiktspējas uzlabošanu un operatīvā procesa paātrināšanu. Iespēja veikt kvalitātes kontroli, netraucējot operatīvajam procesam, nodrošinās uz ātri pieejamas, kvalitatīvas informācijas par pacientu balstītu efektīvāku NMP dienesta pamatdarbības procesu realizāciju, efektīvāku NMP pakalpojumu sniegšanu iedzīvotājiem, kuru papildinot ar risinājumu sadarbspējas pilnveidošanai ar citam veselības nozares institūcijām, realizējot koplietošanas funkcionalitātes izstrādi un pilot ieviešanu pacienta hospitalizācijas pilnveidei, SMC funkcionalitātes izstrādi un iekļaušanu vienotajā NMP IS, un risinājumu ārējās informācijas plūsmas centralizācijai, pārvaldībai un kontrolei **tiks sasniegta efektīvāka publiskā sektora darbība, caurskatāmība un sadarbspēja pirms slimnīcas neatliekamās medicīniskās palīdzības jomā**. |
| 3. | Projekta izstrādē iesaistītās institūcijas | NMP dienests |
| 4. | Cita informācija |  |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. mērķa - pilnveidot NMP pamatdarbības procesus un veicināt sadarbspēju ar citām veselības nozares institūcijām *-* **Mērķa grupa ir** **visi Latvijas iedzīvotāji,** kuru dzīvība un veselība kritiskās situācijās ir atkarīga no NMP pakalpojuma efektivitātes.  2. mērķa - nodrošināt lietotājiem draudzīgu pirmās palīdzības sniegšanas apmācību pakalpojuma pieejamību - **mērķa grupa ir jebkurš Latvijas uzņēmums, organizācija vai institūcija** neatkarīgi no īpašuma formas, kad darba devējs kā juridiska persona piesaka savus darbiniekus pirmās palīdzības apmācībai darba drošības pilnveidošanai, **vai jebkurš Latvijas iedzīvotājs** kā privāta persona, izvēlas apgūt vai atkārtot pirmās palīdzības prasmes. |
| 2. | Tiesiskā regulējuma ietekme uz tautsaimniecību un administratīvo slogu | Fiziskajām, juridiskajām personām, kā arī ārvalstu fiziskajām personām administratīvais slogs nemainās un projekta tiesiskais regulējums nemaina to tiesības, pienākumus un veicamās darbības. |
| 3. | Administratīvo izmaksu monetārais novērtējums | Nav attiecināms |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | **Turpmākie trīs gadi (*euro*)** | | |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017.gadu** | **izmaiņas, salīdzinot ar kārtējo 2017.gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 425 000 | 340 000 | 85 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 425 000 | 340 000 | 85 000 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 500 000 | 400 000 | 177 000 |
| 2.1. valsts pamatbudžets | 0 | 0 | 500 000 | 400 000 | 177 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -75 000 | -60 000 | -92 000 |
| 3.1. valsts pamatbudžets | 0 | 0 | -75 000 | -60 000 | -92 000 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi | X | 0 | 0 | 0 | 0 |
| 5. Precizētā finansiālā ietekme: | X | 0 | -75 000 | -60 000 | -92 000 |
| 5.1. valsts pamatbudžets | 0 | -75 000 | -60 000 | -92 000 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts tiks līdzfinansēts no ERAF līdzekļiem, un tā kopējais finansējuma apjoms ir 1 000 000 *euro*, tajā skaitā ERAF finansējums 850 000 *euro* un valsts budžeta finansējums 150 000 *euro.* Plānotie kopējie izdevumi 2017.gadā 0,00 *euro*, 2018.gadā – 500 000 *euro,* 2019.gadā 400 000 *euor,* 2020.gadā 100 000 *euro .* No kopējiem izdevumiem nacionālā līdzfinansējuma daļa 2017.gadā – 0,00 *euro*, 2018.gadā 75 000 *euro*, 2019.gadā – 60 000 *euro*, 2020.gadā – 15 000 *euro*. ERAF finansējums 2017.gadā – 0,00 *euro*, 2018. gadā – 425 000 e*uro,* 2019.gadā – 340 000 *euro*, 2020.gadā – 85 000 *eur.*  Lai nodrošinātu ilgtspējību projekta ietvaros izstrādātiem un ieviestiem IKT risinājumiem, pēc projekta termiņa beigām ir plānojamas IKT risinājumu uzturēšanas izmaksas 77 000 *euro apmērā gadā.*  Dispečerizācijas risinājuma jauno funkcionalitāšu uzturēšanas izmaksas tiek plānotas 10% apmērā no to izstrādes, t.i. 70 070 *euro* gadā.  Elektroniskā pakalpojuma “Pirmās palīdzības apmācība”uzturēšanas izmaksas tiek plānotas 10 % apmērā no ieviešanas izmaksām, t.i.6930  *euro* gadā.  Kopējās papildus nepieciešamās IS uzturēšanas izmaksas pēc projekta ietvaros izstrādāto risinājumu ieviešanas ir 77 000 *euro* gadā, ko veido:  1.darbībā izstrādāta Programmatūras risinājuma uzturēšana 15 000 euro ;  2.darbībā izstrādāta Programmatūras risinājuma uzturēšana 12 500 euro ;  3.darbībā izstrādāta Programmatūras risinājuma uzturēšana 10 400 euro ;  4.darbībā izstrādāta Programmatūras risinājuma uzturēšana 5 700 euro ;  5.darbībā izstrādāta Programmatūras risinājuma uzturēšana 11 700 euro ;  6.darbībā izstrādāta Programmatūras risinājuma uzturēšana 14 700 euro ;  7.darbībā izstrādāta Programmatūras risinājuma uzturēšana 7 000 euro ;  Uzturēšanas izmaksu segšanai nav iespējams novirzīt esošos resursus, jo administratīvo izmaksu ietaupījumu projekta rezultātā nav iespējams panākt. Projektā tiks elektronizēti procesi, kurus veic neatliekamās medicīniskās palīdzības pakalpojumu sniedzošās ārstniecības personas cietušo/saslimušo personu interesēs, radot priekšnosacījumus efektīvākai ārstniecības personu profesionālajai darbībai.  Projekta ietvaros paredzēto darbību rezultātā tiks nodrošināts ātrāks un kvalitatīvāks NMP dienesta brigāžu darbs un ierašanās notikuma vietā, tiks uzlabota neatliekamās medicīniskā palīdzības pakalpojuma efektivitāte palielinot izdzīvošanas iespējas cietušajiem/saslimušajiem dzīvībai un veselībai kritiskās dzīves situācijās. Sociālekonomiskais ieguvums balstīts uz prognozi, ka pēc projekta ieviešanas, tiks papildus izglābti ne mazāk kā 0,5 % cilvēku, kuri nokļuvuši ārkārtas un kritiskās situācijās un pašlaik iet bojā ārējo nāves cēloņu rezultātā vai savlaicīgi nesaņemot neatliekamo medicīnisko palīdzību veselības straujas veselības pasliktināšanās gadījumā. Skaitliski tas ik gadu ir ne mazāk kā 8 līdz 9 personas (aprēķins: vidēji 1725 bojā gājušie gada laikā ārējo nāves cēloņu rezultātā x 0,5 % = 8,6), kas nosaka plānotos netiešos ieguvumus no projekta,ik gadu ne mazāk kā 2 600 000 *euro* (aprēķins: 8 personas x 325 000 *euro* – cilvēka “dzīvības minimālā cena” = 2 600 000 *euro*). Kopējie ieguvumi projekta dzīves cikla 15 gados tiek plānoti ne mazāk kā 39 000 000 *euro* apmērā (aprēķins: ikgadējie ieguvumi 2 600 000 x 15 gadi = 39 000 000 *euro*). Tādejādi projekta īstenošanas un tā ieguvumu 15 gadu dzīves ciklā uzturēšanas izmaksas (2 155 000 *euro*) ir mazākas par ieguvumiem, kas radīsies pēc projekta realizācijas (ne mazāk kā 39 000 000 *euro*).  Lai segtu IKT risinājuma uzturēšanas izmaksas pēc projekta pabeigšanas, papildu nepieciešamais finansējums 2020. gadam un turpmākajiem gadiem tiks pieprasīts normatīvajos aktos noteiktajā kārtībā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  Finansējuma sadalījums pa gadiem ir norādīts indikatīvi un var mainīties projekta ieviešanas gaitā atbilstoši faktiskajai situācijai. | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Veselības ministrija, Nacionālais veselības dienests, Slimnīcas, t.sk. pašvaldību slimnīcas (Pilotprojekta dalībnieki 3 slimnīcas), Centralizētas veselības nozares datu noliktavas ieviesējs. |
| 2. | Projekta izpildes ietekme uz pārvaldes funkcijām un institucionālo struktūru | Nav attiecināms |
| 3. | Cita informācija | Nav |

Anotācijas IV, V un VI sadaļa – projekts šīs jomas neskar.

Veselības ministre Anda Čakša

Vīza: Valsts sekretārs Kārlis Ketners

Zintis Pētersons, 67876054

zintis.petersons@vm.gov.lv

Liega Zalcmane, 67337026

liega.zalcmane@nmpd.gov.lv